greek_downloads/Οικονομική Έκθεση PROFILE A.E.B.E. (2024,Εξαμηνιαία,Μητρική-Ενοποιημένη)/images/page_19.png
Εξαμηνιαία Οικονομική Έκθεση Χρήσεως από 1 Ιανουαρίου έως 30 Ιουνίου 2024 
 
                             
 
19 
 
στο Dubai για μεγαλύτερη διείσδυση στην ευρύτερη γεωγραφική περιοχή με τοπική εξυπηρέτηση και 
συνεργασίες, ενώ η εν γένει ακολουθούμενη στρατηγική αποσκοπεί αφενός μεν στην εδραίωση της 
παρουσίας της Εταιρείας και του Ομίλου στις εν λόγω αγορές υψηλού ενδιαφέροντος και δυναμικής, 
αφετέρου δε στην προώθηση των εξειδικευμένων προϊόντων της σε νέες αγορές.  
Είναι ιδιαίτερα σημαντικό ότι οι συγκεκριμένες προσπάθειες αναγνωρίζονται από διεθνή μέσα με την 
απονομή βραβείων επιχειρηματικής αριστείας αναφορικά με την ανάπτυξη των νέων λύσεων. 
 
ΕΝΟΤΗΤΑ Δ΄ 
 
Κυριότεροι κίνδυνοι και αβεβαιότητες 
 
Η Εταιρεία και ο Όμιλος δραστηριοποιούνται, όπως είναι γνωστό, σε ένα έντονα ανταγωνιστικό και 
ιδιαίτερα απαιτητικό διεθνές περιβάλλον, το οποίο μεταβάλλεται ταχύτατα και ραγδαία. Η Εταιρεία 
και ο Όμιλος κατά την διάρκεια των τελευταίων ετών, συστηματικά και με συγκεκριμένο και 
στρατηγικώς σχεδιασμένο πλάνο ανάπτυξης, προσπαθούν να ενισχύουν με σταθερά και ασφαλή 
βήματα την εξωστρέφειά τους, όχι μονοσήμαντα αλλά στις γεωγραφικές περιοχές που παρουσιάζουν 
στρατηγικό ενδιαφέρον, με έμφαση στις τεχνολογίες αιχμής και στην διαρκή τεχνολογική αναβάθμιση 
των προϊόντων και λύσεων που παρέχουν, ενώ παράλληλα αναπτύσσουν νέες δραστηριότητες και 
προωθούν την είσοδό τους σε νέες αγορές, με σκοπό την περαιτέρω ενίσχυση της ανταγωνιστικότητάς 
τους. Παράλληλα παρακολουθούν τις εξελίξεις και στην εγχώρια αγορά.   
 
Η εξειδικευμένη τεχνογνωσία που διαθέτει η Εταιρεία, η πολυετής εμπειρία και παρουσία της στον 
χώρο, η οργάνωσή της και η έντονη δραστηριοποίηση του συνόλου των διευθυντικών στελεχών της, η 
ευρεία αναγνωσιμότητά της σε συνδυασμό με την μελέτη, ανάπτυξη και εμπορία νέων καινοτόμων 
προϊόντων, αλλά και την διαρκή βελτίωση και αναβάθμιση των υφισταμένων, με έμφαση πρωτίστως 
στην ποιότητα και στην δυνατότητα άμεσης ικανοποίησης της υφιστάμενης ζήτησης αλλά και των 
μεταβαλλόμενων αναγκών των τελικών πελατών, καθώς και η δημιουργία ισχυρών υποδομών και η 
διείσδυση σε νέες αγορές, βοηθούν την Εταιρεία και τον Όμιλο να παραμένουν ανταγωνιστικοί, παρά 
τα εγγενή προβλήματα που αντιμετωπίζει ο κλάδος, τα οποία προβλήματα εντάθηκαν ιδιαίτερα κατά 
τη διάρκεια της οικονομικής κρίσης.  
 
Η ελεγχόμενη χρηματοοικονομική έκθεση του Ομίλου και η σημαντική ποιοτική και προϊοντική του 
διαφοροποίηση, σε συνδυασμό με την διαρκή εξέλιξη και αναβάθμιση των προϊόντων του, αλλά και η 
επέκταση του Ομίλου σε νέες περισσότερο διασκορπισμένες  γεωγραφικές αγορές, αποτελούν τα κύρια 
εφόδια που διαθέτει για την ελαχιστοποίηση των αρνητικών συνεπειών της σοβούσας ενεργειακής 
κρίσης συνεπεία του κλίματος ρευστότητας που επικρατεί στο διεθνές γίγνεσθαι και της γεωπολιτικής 
και χρηματοπιστωτικής αστάθειας (πληθωριστικές πιέσεις, αυξήσεις επιτοκίων κλπ). Σε κάθε 
περίπτωση, η Διοίκηση του Ομίλου παρακολουθεί εκ του σύγγεγυς σε συστηματική βάση και αξιολογεί 
την εξέλιξη των ανωτέρω φαινομένων και την επιρροή αυτών στα οικονομικά αποτελέσματα εν γένει 
του Ομίλου, δεδομένου ότι η εξέλιξη τους, τουλάχιστον μέχρι το τέλος του 2024, δεν δύναται να 
προβλεφθεί με βεβαιότητα και ουδέν ασφαλές συμπέρασμα δύναται να εξαχθεί. Ως εκ τούτου 
ανάλογα με την ένταση και τη διάρκεια των φαινομένων, υπάρχει το ενδεχόμενο μέρος της ευρείας
<div>
<p>Εξαμηνιαία Οικονομική Έκθεση Χρήσεως από 1 Ιανουαρίου έως 30 Ιουνίου 2024</p>
<p>19</p>
<p>στο Dubai για μεγαλύτερη διείσδυση στην ευρύτερη γεωγραφική περιοχή με τοπική εξυπηρέτηση και</p>
<p>συνεργασίες, ενώ η εν γένει ακολουθούμενη στρατηγική αποσκοπεί αφενός μεν στην εδραίωση της</p>
<p>παρουσίας της Εταιρείας και του Ομίλου στις εν λόγω αγορές υψηλού ενδιαφέροντος και δυναμικής,</p>
<p>αφετέρου δε στην προώθηση των εξειδικευμένων προϊόντων της σε νέες αγορές.</p>
<p>Είναι ιδιαίτερα σημαντικό ότι οι συγκεκριμένες προσπάθειες αναγνωρίζονται από διεθνή μέσα με την</p>
<p>απονομή βραβείων επιχειρηματικής αριστείας αναφορικά με την ανάπτυξη των νέων λύσεων.</p>
<p>ΕΝΟΤΗΤΑ Δ΄</p>
<p>Κυριότεροι κίνδυνοι και αβεβαιότητες</p>
<p>Η Εταιρεία και ο Όμιλος δραστηριοποιούνται, όπως είναι γνωστό, σε ένα έντονα ανταγωνιστικό και</p>
<p>ιδιαίτερα απαιτητικό διεθνές περιβάλλον, το οποίο μεταβάλλεται ταχύτατα και ραγδαία. Η Εταιρεία</p>
<p>και ο Όμιλος κατά την διάρκεια των τελευταίων ετών, συστηματικά και με συγκεκριμένο και</p>
<p>στρατηγικώς σχεδιασμένο πλάνο ανάπτυξης, προσπαθούν να ενισχύουν με σταθερά και ασφαλή</p>
<p>βήματα την εξωστρέφειά τους, όχι μονοσήμαντα αλλά στις γεωγραφικές περιοχές που παρουσιάζουν</p>
<p>στρατηγικό ενδιαφέρον, με έμφαση στις τεχνολογίες αιχμής και στην διαρκή τεχνολογική αναβάθμιση</p>
<p>των προϊόντων και λύσεων που παρέχουν, ενώ παράλληλα αναπτύσσουν νέες δραστηριότητες και</p>
<p>προωθούν την είσοδό τους σε νέες αγορές, με σκοπό την περαιτέρω ενίσχυση της ανταγωνιστικότητάς</p>
<p>τους. Παράλληλα παρακολουθούν τις εξελίξεις και στην εγχώρια αγορά.</p>
<p>Η εξειδικευμένη τεχνογνωσία που διαθέτει η Εταιρεία, η πολυετής εμπειρία και παρουσία της στον</p>
<p>χώρο, η οργάνωσή της και η έντονη δραστηριοποίηση του συνόλου των διευθυντικών στελεχών της, η</p>
<p>ευρεία αναγνωσιμότητά της σε συνδυασμό με την μελέτη, ανάπτυξη και εμπορία νέων καινοτόμων</p>
<p>προϊόντων, αλλά και την διαρκή βελτίωση και αναβάθμιση των υφισταμένων, με έμφαση πρωτίστως</p>
<p>στην ποιότητα και στην δυνατότητα άμεσης ικανοποίησης της υφιστάμενης ζήτησης αλλά και των</p>
<p>μεταβαλλόμενων αναγκών των τελικών πελατών, καθώς και η δημιουργία ισχυρών υποδομών και η</p>
<p>διείσδυση σε νέες αγορές, βοηθούν την Εταιρεία και τον Όμιλο να παραμένουν ανταγωνιστικοί, παρά</p>
<p>τα εγγενή προβλήματα που αντιμετωπίζει ο κλάδος, τα οποία προβλήματα εντάθηκαν ιδιαίτερα κατά</p>
<p>τη διάρκεια της οικονομικής κρίσης.</p>
<p>Η ελεγχόμενη χρηματοοικονομική έκθεση του Ομίλου και η σημαντική ποιοτική και προϊοντική του</p>
<p>διαφοροποίηση, σε συνδυασμό με την διαρκή εξέλιξη και αναβάθμιση των προϊόντων του, αλλά και η</p>
<p>επέκταση του Ομίλου σε νέες περισσότερο διασκορπισμένες  γεωγραφικές αγορές, αποτελούν τα κύρια</p>
<p>εφόδια που διαθέτει για την ελαχιστοποίηση των αρνητικών συνεπειών της σοβούσας ενεργειακής</p>
<p>κρίσης συνεπεία του κλίματος ρευστότητας που επικρατεί στο διεθνές γίγνεσθαι και της γεωπολιτικής</p>
<p>και χρηματοπιστωτικής αστάθειας (πληθωριστικές πιέσεις, αυξήσεις επιτοκίων κλπ). Σε κάθε</p>
<p>περίπτωση, η Διοίκηση του Ομίλου παρακολουθεί εκ του σύγγεγυς σε συστηματική βάση και αξιολογεί</p>
<p>την εξέλιξη των ανωτέρω φαινομένων και την επιρροή αυτών στα οικονομικά αποτελέσματα εν γένει</p>
<p>του Ομίλου, δεδομένου ότι η εξέλιξη τους, τουλάχιστον μέχρι το τέλος του 2024, δεν δύναται να</p>
<p>προβλεφθεί με βεβαιότητα και ουδέν ασφαλές συμπέρασμα δύναται να εξαχθεί. Ως εκ τούτου</p>
<p>ανάλογα με την ένταση και τη διάρκεια των φαινομένων, υπάρχει το ενδεχόμενο μέρος της ευρείας</p>
</div>